དེང་རབས་སྤྱི་ཚོགས་ཀྱི་མི་མང་ཕྱོགས་མཐའ་གཅིག་ལ་ལྷུང་ཡོད་པ་ནི།ལོངས་སྤྱོད་ཕུན་སུམ་ཚོགས་པ་ཞིག་ཡོད་ན་གནད་དོན་ཐམས་ཅད་ཐག་ཆོད་པར་འདོད་བཞིན་ཡོད་པ་དེ་ཡིན།རྒྱུ་མཚན་དེས་མི་རྣམས་ཀྱིས་བཙན་འཕྲོག་དང་།ཧམ་ལེན།འགྲན་རྩོད་སོགས་ཚུལ་དང་མི་མཐུན་པའི་བྱ་བ་ཇེ་མང་དུ་འགྲོ་བཞིན་ཡོད་པ་རེད།འདོད་པའི་ལོངས་སྤྱོད་ཀྱིས་མི་རྣམས་ལ་ཚོར་བ་བདེ་བ་སྟེར་བ་བདེན་ཡང་།དེ་ནི་དབང་པོའི་སྒོ་ལྔའི་བདེ་བ་ལས་ཕན་ལ་བརྒལ་མེད་པས་བདེ་བ་མཐར་ཐུག་མིན་ཕྱིར།དབང་པོའི་བདེ་བ་ལས་ཀྱང་ནང་སེམས་ཀྱི་བདེ་བ་བརྩོན་ལེན་བྱེད་པ་དེ་གལ་ཆེ།